Граўжышкі

**Гра́ўжышкі** (, , літ. *Gráužiškės*) — вёска ў Ашмянскім раёне Гродзенскай вобласці. Адміністрацыйны цэнтр Граўжышкоўскага сельсавета.

Насельніцтва 523 чал. (1997). Знаходзіцца за 13 км на паўднёвы захад ад горада Ашмяны, за 30 км ад чыгуначнай станцыі Ашмяны; на шашы Ашмяны — Ліда.

## Назва 
Ёсць літоўскія прозвішчы *Grauža, Graužys**,* латышскае *Graužs*. У гэтым жа рэгіёне - Граўжы.

Згодна з легендарным аповедам "Хронікі Быхаўца", Граўжышкі былі заснаваныя літоўцам на імя Гроўжыс ("Гровжис"). Гроўжыс, Грумпіс і Эйкшыс, паводле тэксту Хронікі, прыбылі на ўсход разам з Гердзівілам, сынам Мантвіла, легендарнага князя літоўскай Жамойці. Гердзівіл заснаваў Наваградак і потым Горадню. Грумпіс заснаваў Ашмяны, Эйкшыс — Эйшышкі.

## Гісторыя 
У пісьмовых крыніцах Граўжышкі ўпершыню згадваюцца ў XIII ст. Каля 1495 у паселішчы збудавалі касцёл. У 1518 Барбара Бутрымава заснавала тут мястэчка. Згодна з адміністрацыйна-тэрытарыяльнай рэформай (1565—1566) Граўжышкі ўвайшлі ў склад Ашмянскага павета Віленскага ваяводства. У 1588 *маёнтак Граўжышкі* знаходзіўся ва ўладанні кашталяна віцебскага Мельхіёра Граўжы-Сноўскага, у кан. XVI ст. — кашталяна мсціслаўскага Станіслава Нарушэвіча.

На мяжы XVI—XVII стст. Граўжышкі належалі Камаеўскім, якія ў 1605 правалі маёнтак сакратару вялікага князя Яну Мікалаю Корсаку. Пазней мясцовасць знаходзілася ва ўладанні Бутрымскіх, Быхаўцаў, Кірдзеяў (за імі адбудавалі стары касцёл), Ромераў.

У выніку трэцяга падзелу Рэчы Паспалітай (1795) Граўжышкі апынуліся ў складзе Расійскай імперыі, дзе сталі цэнтрам воласці Ашмянскага павета Віленскай губерні. У другой пал. XIX ст. маёнткам валодалі Корсакі, Полазавы, з пач. XX ст. Конанцавы. У 1880-я ў мястэчку было 22 двары, касцёл, школа; рэгулярна праводзіўся кірмаш (29 чэрвеня).

У Першую сусветную вайну ў 1915 мястэчка занялі нямецкія войскі. Цягам 1919—1920 у Граўжышкі ўваходзілі польскія войскі, бальшавікі. У 1920 мястэчка апынулася ў складзе Сярэдняй Літвы, у 1922 — у складзе міжваеннай Польскай Рэспублікі, дзе сталі цэнтрам гміны Ашмянскага павета Віленскага ваяводства.

У 1939 Граўжышкі ўвайшлі ў БССР, дзе 12 кастрычніка 1940 сталі цэнтрам сельсавета Ашмянскага раёна. Статус паселішча панізілі да вёскі.

У сакавіку 2008 у Граўжышках разабралі стары драўляны касцёл.

Выява:Graŭžyški, Śviatych Piatra i Paŭła. Граўжышкі, Сьвятых Пятра і Паўла (1901-15) (2).jpg|Агульны выгляд
Выява:Graŭžyški, Śviatych Piatra i Paŭła. Граўжышкі, Сьвятых Пятра і Паўла (1901-15).jpg|Касцёл
Выява:Graŭžyški. Граўжышкі (1901-39) (3).jpg|Касцёл, фасад
Выява:Graŭžyški, Śviatych Piatra i Paŭła. Граўжышкі, Сьвятых Пятра і Паўла (1901-39).jpg|Касцёл, з боку апсіды

## Насельніцтва 
* **XIX стагоддзе**: 1880 — каля 230 чал.
* **XX стагоддзе**: 1905 — 229 чал.; 1931 — 361 чал., 54 двары; 1970 — 271 чал., 67 двароў; 1993 — 518 чал., 190 двароў.

### Інфраструктура 
У Граўжышках працуюць сярэдняя школа, дашкольная ўстанова, бальніца, пошта.

## Славутасці 
* Званіца
* Касцёл Маці Божай Ружанцовай (1992)

### Страчаная спадчына 
* Касцёл Святых апосталаў Пятра і Паўла (XVIII ст.)

## Вядомыя асобы 
* Зінаіда Канстанцінаўна Скачкоўская (1912–1994)

## Літаратура 
* 
* Graużyszki //  S. 799.

## Спасылкі 
Катэгорыя:Граўжышкоўскі сельсавет
Катэгорыя:Населеныя пункты Ашмянскага раёна

Катэгорыя:Мястэчкі Віленскага ваяводства